На 9 ліпеня заплянаваная сустрэча сп. Мацууры з кіраўніком Беларусі Лукашэнкам, а потым удзел у міжнародным сымпозіюме "Разнастайнасьць моваў і культураў у кантэксьце глябалізацыі". У сымпозіюме возьмуць удзел прадстаўнікі Таварыства беларускай мовы. Намесьнік старшыні ТБМ Сяржук Кручкоў паведаміў нам, што й старшыня ТБМ і ягоныя намесьнікі маюць намер давесьці да прадстаўніка міжнароднай арганіазцыі катастрафічны стан беларускай мовы. "Мы лічым, што нездавальняльны стан, у якім нацыянальная мова знаходзіцца ў Беларусі, павінен зацікавіць ЮНЭСКО", - паведаміў сп. Кручкоў. Паводле ягоных словаў, ТБМ мае намер абмеркаваць з Мацуурам шэраг праектаў.